ปภ.ยังคงสถานการณ์อุทกภัย 8 จังหวัด เร่งระบายน้ำต่อเนื่อง รวมถึงแจกจ่ายถุงยังชีพและอุปโภคบริโภคบรรเทาความเดือดร้อนบรรเทาความเดือดร้อน
กรมป้องกันและบรรเทาสาธารณภัย รายงานยังคงมีสถานการณ์อุทกภัย 8 จังหวัด  เร่งระบายน้ำออกจากพื้นที่อย่างต่อเนื่อง รวมถึงแจกจ่ายถุงยังชีพและเครื่องอุปโภคบริโภคแก่ผู้ประสบภัย เพื่อบรรเทาความเดือดร้อนในเบื้องต้นแล้ว

 นายชยพล ธิติศักดิ์ อธิบดีกรมป้องกันและบรรเทาสาธารณภัย (ปภ.) เปิดเผยถึงสถานการณ์อุทกภัยว่า ขณะนี่ยังคงมีสถานการณ์ใน 8 จังหวัดรายงานยังคงมีสถานการณ์อุทกภัย 8 จังหวัด ได้แก่ นครพนม บึงกาฬ  สกลนคร เพชรบุรี นครนายก กาฬสินธุ์ อุบลราชธานี และชัยภูมิ รวม 34 อำเภอ 161 ตำบล 1,127 หมู่บ้าน ประชาชนได้รับผลกระทบ 27,928 ครัวเรือน 70,548 คน พร้อมได้ร่วมกับหน่วยงานที่เกี่ยวข้องเร่งระบายน้ำออกจากพื้นที่อย่างต่อเนื่อง รวมถึงแจกจ่ายถุงยังชีพและเครื่องอุปโภคบริโภคแก่ผู้ประสบภัย เพื่อบรรเทาความเดือดร้อนในเบื้องต้นแล้ว หากประชาชนได้รับความเดือดร้อนจากอุทกภัยสามารถติดต่อขอความช่วยเหลือได้ทางสายด่วนนิรภัย 1784 ตลอด 24 ชั่วโมง เพื่อประสานให้การช่วยเหลือโดยด่วนต่อไป